রাজ্যের পরিস্থিতি নিয়ে শাহের সঙ্গে বৈঠক সুকান্ত

নয়াদিল্লি: রাজ্যের পরিস্থিতি নিয়ে সোমবার কেন্দ্রীয় স্বরাষ্ট্রমন্ত্রী অমিত শাহের (Amit Shah) দ্বারস্থ সুকান্ত মজুমদার (Sukanta Majumdar)। সূত্রের খবর, রাজ্যের ভোটার তালিকা থেকে বেছে বেছে হিন্দু ভোটারদের নাম বাদ দেওয়ার চেষ্টা হচ্ছে। শাহের কাছে অভিযোগ জানিয়েছেন সুকান্ত। এদিন শুভেন্দু অধিকারীর দাবি, ভুয়ো ভোটারের নামে আদতে হিন্দিভাষী ও হিন্দু বাঙালি ভোটারদের নাম বেছে বেছে বাদ দেওয়ার হচ্ছে।

আরও পড়ুন: বিচারপতির বাড়িতে টাকা উদ্ধার, সব দলের সঙ্গে আলোচনা: ধনকার

আসন্ন ২০২৬ বিধানসভা নির্বাচনে (WB Assembly Election 2026) তৃণমূল-বিজেপি উভয়ের কাছে মূল ইস্যু ভূতুড়ে ভোটার (Fake Voter)। ইতিমধ্যেই এনিয়ে সরব হয়েছেন তৃণমূল নেত্রী মমতা বন্দ্যোপাধ্যায় (Mamata Banerjee)। ‘ভুয়ো’ ভোটার ধরতে যখন বাড়ি-বাড়ি ছুটছেন তৃণমূল নেতারা। বিজেপি সূত্রের খবর, সোমবার ২০২৬ সালের বিধানসভা নির্বাচনের প্রস্তুতি নিয়েও শাহ-সুকান্ত বৈঠক হয়েছে। সংসদে শাহের দফতরে গিয়ে সুকান্ত তাঁর সঙ্গে দেখা করেছেন। রাজ্যের ভুয়ো ভোটার প্রসঙ্গ তুলে ধরেছেন। সুকান্ত শাহের কাছে অভিযোগ করেন, মমতা বন্দ্যোপাধ্যায়ের নির্দেশে নতুন এক ষড়যন্ত্র শুরু করেছে।উত্তর চব্বিশ পরগনার বাগদা এবং নদিয়ার কৃষ্ণনগর-২ ব্লকে হিন্দু ভোটারদের নাম বেছে বেছে ভোটার তালিকা থেকে তৃণমূল বাদ দিতে চাইছে। বিভিন্ন জেলায় হিন্দুদের নোটিস পাঠানো হচ্ছে। সেখানে বলা হচ্ছে তাঁরা ভারতের নাগরিক নয়। এও বলা হচ্ছে, ওই সকল হিন্দুদের প্রমাণ করতে হবে। পাশাপাশি বিধানসভা নির্বাচনের প্রস্তুতি সংক্রান্ত আলোচনাও হয়েছে।